62020CO0316_INF
Digriet tal-Qorti tal-Ġustizzja (Id-Disa’ Awla) tas‑26 ta’ Novembru 2020 – SATA International – Azores Airlines
(Kawża C-316/20)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Trasport bl-ajru – Regolament (KE) Nru 261/2004 – Regoli komuni dwar il-kumpens u l-assistenza lill-passiġġieri fil-każ ta’ rifjut ta’ imbark u ta’ kanċellazzjoni jew dewmien twil ta’ titjira – Artikolu 3(3) – Kamp ta’ applikazzjoni – Esklużjoni – Passiġġieri li jivvjaġġaw mingħajr ħlas jew b’tariffa mnaqqsa li ma hijiex direttament jew indirettament aċċessibbli għall-pubbliku”
Trasport – Trasport bl-ajru – Regolament Nru 261/2004 – Regoli komuni dwar il-kumpens u l-assistenza lill-passiġġieri fil-każ ta’ rifjut ta’ imbark u ta’ kanċellazzjoni jew dewmien twil ta’ titjira – Kamp ta’ applikazzjoni – Passiġġieri li jivvjaġġaw mingħajr ħlas jew b’tariffa mnaqqsa li ma hijiex direttament jew indirettament aċċessibbli għall-pubbliku – Esklużjoni
(Regolament tal-Parlament Ewropew u tal-Kunsill Nru 261/2004, Artikolu 3(3))
(ara l-punti 14‑19 u d-dispożittiv)
Dispożittiv
L-artikolu 3(3) tar-Regolament (KE) Nru 261/2004 tal-Parlament Ewropew u tal-Kunsill tal‑11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91, għandu jiġi interpretat fis-sens li dan ir-regolament ma huwiex applikabbli għal passiġġier li jivvjaġġa b’biljett b’rata preferenzjali maħruġ minn trasportatur bl-ajru fl-ambitu ta’ inizjattiva ta’ patroċinju ta’ avveniment li l-benefiċċju tiegħu huwa ristrett għal ċerti persuni speċifiċi u li l-ħruġ tiegħu jippresupponi l-awtorizzazzjoni preċedenti u individwalizzata ta’ dan it-trasportatur bl-ajru.